الحبر

حبر ماہر یا چوٹی کے عالم کو کہا جاتا ہے اس کی جمع احبار ہے حبر کا انگریزی میں (Scholar , Authority) ترجمہ ہے۔المورد (عربی انگلش ڈکشنری) صفحہ 451

 ماہر عالم 
ایسے ماہر عالم کے بارے میں المنجد میں ہے ’’فلان لیس لہ حبر‘‘ فلاں کا کوئی مثل و نظیر نہیں۔المنجد صفحہ، 183، کتب خانہ دار الاشاعت کراچی
 اردو میں لفظ متبحر بڑے اور ماہر عالم کے لیے استعمال ہوتا ہے (الحبر : العالم المتبحر فی العلم) الحبر: فيہ الكسر والفتح، والمراد بہ العالم الماہر.حاشیہ بخاری

 حبر اعظم 
یہود کے ہاں سب سے بڑے عالم کو حبر اعظم کہا جاتا ہے۔القاموس الوحید، صفحہ 305، وحید الزماں، ادارہ اسلامیات کراچی
 قاضی ثناء اللہ پانی پتی لکھتے ہیں ’’احبار کا واحد حَبر اور حِبر ہے۔ حِبر زیادہ فصیح ہے۔ ماہر عالم کو حبر کہتے ہیں۔ بعض علما نے حبر کا معنی جمال لکھا ہے۔ حدیث میں آیا ہے دوزخ سے ایک آدمی ایسی حالت میں نکلے گا کہ اس کا حسن و جمال جا چکا ہوگا۔ تحبیر بمعنی تحسین لفظ حبر (بمعنی جمال) سے ہی بنا ہے۔ علما جمال امت ہیں۔ جمال علم سے آراستہ ہوتے ہیں اس لیے علما کو احبار کہا جاتا ہے ‘‘۔تفسیر مظہری سورۃ المائدہ آیت 44
 الحِبر: العالِم، واحد أحبار اليهود، وهو أفصح من الحَبْر بالفتحشمس العلوم ودواء كلام العرب من الكلوم ،مؤلف: نشوان بن سعيد الحميرى اليمني، دار الفكر دمشق شام جب یہ زیر کے ساتھ پڑھا جائے تو ماہر اور چوٹی کے علما کے لیے استعمال ہوتا ہے۔

 حبر الامت 
عبد اللہ بن عباس اور امام شافعی کے لیے انہی معنوں میں حبر الامۃ (امت کا بہت بڑا عالم) استعمال ہوتا ہے یہ عبد اللہ بن عباس کا بہت ہی مشہور لقب ہے۔کراماتِ صحابہ صفحہ 230 عبد المصطفیٰ اعظمی علیہ ناشر مکتبۃ المدینہ باب المد ینہ کراچی
 يُقَالُ لِابْنِ عَبَّاسٍ رَضِيَ اللَّهُ عَنْهُ: الحَبْر وَالْبَحْرُ لِعِلْمه وسَعَتِهالنهايہ فی غريب الحديث والأثر، مؤلف: أبو السعادات ابن الأثير، ناشر: المكتبة العلميہ - بيروت
 ابن عباس کو امت اسلامیہ کے بڑے عالم اور سمندر ان کی علمی وسعت کی وجہ سے کہا جاتا ہے۔
 اسی معنی میں سنن کبریٰ میں ایک باب باندھا گیا
 عَبْدُ اللهِ بْنِ الْعَبَّاسِ بْنِ عَبْدِ الْمُطَّلِبِ حَبْرُ الْأُمَّةِ وَعَالِمُهَا وَتُرْجُمَانُ الْقُرْآنِ رَضِيَ اللهُ عَنْهُالسنن الكبرى مؤلف: أبو عبد الرحمن أحمد بن شعيب بن علي الخراساني، النسائي، ناشر: مؤسسة الرسالة - بيروت
 عبد اللہ بن عباس بن عبد المطلب اس امت کے بڑے عالم اور ترجمان القرآن ہیں۔
 الإِمَام الشَّافِعِي حبر الأمة وَإِمَام الْأَئِمَّةمسند امام شافعی، ناشر: دار الكتب العلمية، بيروت لبنان
 امام شافعی اس امت کے چوٹی کے عالم اور امام الائمہ ہیں۔
 ابراھیم النخعی رحمہ ﷲ تعالٰی کان حبرا فی الحدیث۔ ابراہیم نخعی رحمۃ اللہ تعالٰی علیہ حدیث کے متبحر عالم ہیں فتاویٰ رضویہ .جلد 25. صفحہ 118
 ابو موسی نے عبد اللہ بن مسعود کے بارے کہا کہ مجھ سے نہ پوچھو جب تک کہ وہ بڑا عالم تم میں موجود ہیں۔ لاَ تَسْأَلُونِي مَا دَامَ هَذَا الحَبْرُ فِيكُمْبخاری

 حوالہ جات 

زمرہ:قرآنی اصطلاحات